അപകടാവസ്ഥയിലുള്ള മരം വെട്ടുന്നില്ലെന്ന് പരാതി പീടികയില്പ്പടി : കെ.പി.റോഡില് 14ാംമൈല് പീടികയില്പ്പടിയില് റോഡരികിലെ അപകടാവസ്ഥയിലുള്ള മരം വെട്ടുന്നില്ലെന്ന് പരാതി. നാട്ടുകാര് നിരവധിതവണ അധികൃതര്ക്ക് പരാതി നല്കിയെങ്കിലും മരം വെട്ടാനുള്ള നടപടിയുണ്ടായില്ല. മരത്തിന്റെ അപകടാവസ്ഥ വില്ലേജ്, പൊതുമരാമത്ത് ഉദ്യോഗസ്ഥര് നേരിട്ടുകണ്ട് ബോ ധ്യപ്പെട്ടതുമാണ്. ചുവട് ദ്രവിച്ച് ഏതുനിമിഷവും റോഡിലേക്ക് വീഴുന്ന അവസ്ഥയിലാണ് മരം നില്ക്കുന്നത്. ചുവട് ദ്രവിച്ച മരമായതിനാല് ലേലത്തിലെടുക്കാന് ആളില്ലാത്തതാണ് മരം മുറിക്കുന്നതിന് തടസ്സമെന്ന് ഉദ്യോഗസ്ഥര് പറഞ്ഞതായി നാട്ടുകാര് സാക്ഷ്യപ്പെടുത്തുന്നു. കഴിഞ്ഞദിവസങ്ങളില് പൊതുമരാമത്ത് കെ.പി.റോഡിലെ അപകടാവസ്ഥയിലുള്ള മരങ്ങള് വെട്ടിയിരുന്നു.The post അപകടാവസ്ഥയിലുള്ള മരം വെട്ടുന്നില്ലെന്ന് പരാതി first appeared on MalayalamExpressOnline.